Den Lille Fede får en flot 3. plads i en ny undersøgelse af medieomtale af festivaler.

Nibe Festival ligger nummer ni på ranglisten over omtalte festivaler, mens den ligger som nummer 10 over mest besøgte festivaler. Men sammenholder man de to ranglister, så formår Nibe Festival at springe fra midten feltet til en 3. plads. Det viser en undersøgelse fra Infomedia Analyse, der har undersøgt medieomtalen af 19 af landets musikfestivaler i 2010. Når Infomedia Analyse sammenligner de ti mest omtalte festivaler med de ti mest besøgte festivaler, så kommer Nibe Festival ind på en 3. plads målt på placering på ranglisten, kun overgået af den noget mindre aarhusianske festival SPOT Festival, og den noget større Tønder Festival. - Vores undersøgelse viser, at de mindre festivaler faktisk formår at gøre sig gældende i medierne målt op imod, hvor besøgte de er. Nibe Festival får således forholdsvis mere omtale målt på besøgstal, end man umiddelbart skule tro, når man udelukkende ser på, hvor festivalen ligger på ranglisten over mediedækning, siger Lisbet Vestergaard Marek fra Infomedia Analyse om undersøgelsen.